El tercer i nou disc de Txarango, ‘El cor de la terra’, confirma la implicació social d’un dels grups més intergeneracionals i populars del panorama musical en català, ara convertits en cooperativa de músics. Les experiències a l’Àfrica, Palestina i als camps de refugiats de Grècia han nodrit un àlbum format per 14 cançons i dedicat a 14 entitats sense ànim de lucre.\nTxarango destinarà la meitat dels drets de cada cançó a una plataforma social en concret. Així, una quinzena d’associacions rebran el 50% dels beneficis del disc, que té l’objectiu “d’abraçar la feina de moltíssima gent que treballa en la construcció d’altres mons possibles”, tal com diuen al seu web, des d’on ja es pot descarregar el nou treball.\n‘Obriu les portes’ – Unitat Contra el Feixisme i el Racisme\nLa cançó que obre el disc, ‘Obriu les portes’, revela la reivindicació de fons de l’àlbum, molt crític amb les polítiques contràries a acollir persones refugiades. Txarango cedeix la meitat dels drets d’aquest tema a Unitat Contra el Feixisme i el Racisme (UCFR), formada per prop de 500 entitats.\n‘Una lluna a l’aigua’ – PAH\nAquesta cançó, que té videoclip oficial, acompanyarà la feina de l’Obra Social de la PAH, nascuda el 2011 per lluitar contra els desnonaments i a favor de la recuperació de la funció social dels habitatges buits.\n‘El tren del temps’ – Tanquem els CIE\n‘El tren del temps’ tracta de la importància d’esprémer fort el temps i donarà suport a la tasca de Tanquem els CIE, una plataforma contrària a la “vulneració de drets humans que suposen els centres d’internament d’estrangers”, com diuen a la presentació de la cançó.\n‘Som foc’, amb la col·laboració de The Cat Empire – Human Supporters\nHuman Supporters rebrà la meitat dels drets generats per ‘Som foc’, una cançó que Txarango ha creat amb la col·laboració dels australians The Cat Empire. Human Supporters és una associació palestina que ofereix suport psicològic, social i educatiu als col·lectius que viuen sota l’ocupació militar.\n‘Mil ocells’, amb la col·laboració de Jarabe de Palo – Fundació Map\nEl tema ‘Mil ocells’, que compta amb la participació de Jarabe de Palo, es posa al costat de la Fundació Map, del Ripollès. Els beneficis es destinaran al projecte ‘Al teu costat!’, dedicat al suport a famílies amb persones amb discapacitat.\n‘Meravellós regal’, amb la col·laboració de Safari Children’s Choir – Cor Safari\n‘Meravellós regal’ és una declaració d’amor a l’Àfrica que abraçarà la feina de Cor Safari, que treballa per sensibilitzar i defensar els drets humans a Espanya, els microcrèdits i els projectes de cooperació internacional a l’Àfrica Oriental.\n‘Resiste y grita’, amb la col·laboració d’EKO Camp – EKO Project\nTxarango va enregistrar ‘Resiste y grita’ al camp de refugiats de Vasilika, a Grècia, amb la col·laboració de la Comunitat EKO, a qui es dona suport en la tasca d’ajuda als milers de persones tancades com a refugiades en camps militaritzats.\n‘Terra endins’, amb la col·laboració de Manu Chao – Fundació Esperanzah\n‘Terra endins’ dona un cop de mà a la Fundació Esperanzah, que neix de l’impuls de diverses entitats socials del Prat de Llobregat amb voluntat de potenciar el sector de l’economia social, solidària i el desenvolupament sostenible.\n‘Ulls de corall’ – Fundació El Maresme\nLa Fundació El Maresme, entitat que treballa per la millora de la qualitat de vida de les persones amb discapacitat intel·lectual, rebrà la meitat dels beneficis generats per ‘Ulls de corall’.\n‘Et recordo’ – Sant Joan de Déu\nLa cançó ‘Et recordo’ posarà un granet de sorra als projectes que impulsen des de Sant Joan de Déu, des d’on s’atenen persones amb trastorns de salut mental, discapacitat intel·lectual, infants que pateixen alguna malaltia i persones sense llar.\n‘Que tot vagi bé’ – Banc dels Aliments de Barcelona\nEl Banc dels Aliments de Barcelona, centrat a recuperar els excedents alimentaris i distribuir-los entre les entitats locals d’ajuda social, rebrà el suport de Txarango a través del tema ‘Que tot vagi bé’.\n‘T’espero’ – Stop Mare Mortum\nEl tema ‘T’espero’ col·laborarà amb Stop Mare Mortum, una plataforma ciutadana que lluita per un canvi en les polítiques europees migratòries i d’estrangeria per acabar amb les morts al Mediterrani.\n‘Somriurem’ – Proactiva Open Arms\nTxarango ha decidit donar suport, a través de ‘Somriurem’, a la feina de Proactiva Open Arms, una ONG de Badalona que rescata del mar les persones refugiades que intenten arribar a Europa a través del Mediterrani.\n‘Quan calla la ciutat’ – Pallassos en Rebeldia\nEl grup català continua immers en el món del circ i el teatre. Amb la cançó ‘Quan calla la nit’ col·laboren amb Pallassos en Rebeldia, una xarxa internacional d’artistes de circ, teatre i música que desenvolupa caravanes solidàries en comunitats indígenes i en camps de refugiats.\ntxarango, economia solidària, PAH, Unitat contra el Feixisme i el Racisme, Tanquem els CIE, Fundació MAP, EKO Project, Fundació Esperanzah, Fundació El Maresme, Sant Joan de Déu, banc dels aliments, stop mare mortum, ProActiva Open Arms, Pallassos en Rebeldia, música, arts escèniques i audiovisuals


País Valencià, poble a poble.: Benlloch (La Plana Alta)\nDiversos abeuradors. Mostra, també, de la construcció en pedra típica d’aquestes contrades.La gastronomia és bàsicament dolça: s’hi poden degustar la coca roja, pastissos de moniato i carabassa, coca amb figues, rotllets de piló, coca de mel i els torrons artesanals fabricats al poble. Bons embotits i un excel·lent oli d’oliva. Totes aquestes especialitats i moltes més podrem gaudir-les en la Mostra Belloquina de Productes de la Terra, que es celebra a principis d’abril.\nDes de 2007 l’ajuntament de Benlloch, Escola Valenciana I l’Associació Cultural El Pitxurrull organitzen el Feslloch, festival de música en valencià que té lloc a les primeries del mes de juliol.\nAvís: En aquest article hi ha imatges que han estat capturades a la web de l’ajuntament. Preguem comuniquen qualsevol discrepància amb la seua publicació per a procedir a la immediata retirada de les mateixes.\nPublicat per Paco González a 8:23:00


50 anys de cribratge neonatal a Catalunya: camí fet, camí per fer – ferSalut\nHomeEditorials50 anys de cribratge neonatal a Catalunya: camí fet, camí per fer\nCinquanta anys de cribratge demanen que ens aturem un moment i ens conviden a la reflexió. Fa poc més de dos mesos, en l’esperada celebració d’aquest aniversari, escoltàvem amb atenció i emoció el testimoni d’algunes persones afectades per malalties metabòliques. La Sònia, de vint-i-vuit anys, és llicenciada en Administració i Direcció d’Empreses i té un màster en Direcció Financera. Treballa al departament financer d’una empresa dins la qual aspira a créixer professionalment. La lectura, el ioga i els viatges són les seves principals aficions. La Gemma, de vint-i-sis anys, és infermera especialitzada en geriatria i gerontologia i treballa en un centre d’atenció primària. Espera poder consolidar la plaça a les properes oposicions. En el seu temps d’oci viatja, llegeix i practica senderisme. Ambdues van ser diagnosticades a través del programa de cribratge i seguides i tractades amb èxit a les unitats d’expertesa clínica. En pocs minuts, les seves paraules van impregnar de sentit el camí recorregut durant cinquanta anys.\nEl cribratge neonatal de Catalunya és el resultat de la feina d’incomptables professionals durant aquest període. Visionaris com el Dr. Mayor Zaragoza o el Dr. Sabater Tobella van plantar les llavors del programa actual. No obstant això, sense el treball coordinat, el rigor i les ganes de fer-lo créixer de totes les persones implicades, no hauria estat possible arribar fins on som. Per això, ens sentim privilegiades de formar part d’aquest sistema sanitari de vocació multidisciplinària i que treballa amb l’equitat com a fita constant.\nD’altra banda, fer balanç també comporta identificar punts de millora i traçar horitzons de futur. Malgrat que el Programa de Cribratge Neonatal de Catalunya és una eina sòlida i eficaç, som conscients que es tracta d’un programa que evoluciona i que ens cal seguir invertint tots els esforços necessaris, per tal d’optimitzar-lo i adequar-lo als reptes que plantegen les novetats contínues en diagnosi i tractament.\nDes de l’Agència de Salut Pública de Catalunya, aprofitem aquesta ocasió per reiterar el nostre compromís amb la salut i el benestar de les persones, mentre seguim acompanyant-les en les diferents etapes de la vida. Treballem per a una població ben informada, conscient i amb capacitat per prendre bones decisions sobre la seva salut, amb entorns que ho facilitin. En definitiva, apostem pel trajecte cap a una vida saludable que parteixi del veritable començament, allà on es gesten els petits i grans propòsits, els projectes de futur i, sobretot, les il·lusions.\nCarmen Cabezas Peña i Laia Asso Ministral, Sud-direcció general de Promoció de la Salut. Agència de Salut Pública de Catalunya.


El cert, però, és que anem cap a un món on TOT i TOTS/ES estarem hiperconnectats i on caldrà disposar d'un mínim de coneixements per a desenvolupar-se amb normalitat. Saber buscar una determinada informació a la xarxa, analitzar-la amb criteri, ser capaç de fer servir un telèfon intel·ligent, saber fer ús de la Smart TV, geocalitzar informacions d'interès, engegar la calefacció de casa, fer ús de la nevera intel·ligent, ... en definitiva, treure'n el màxim profit dels ginys que ens envoltaran envolten, requereix d'una certa alfabetització digital. En aquest cas em vull referir no a utilitzar un ordinador i prou (camp on anem avançant), sino a aprendre les rutines i els llenguatges necessaris per a controlar i utilitzar els ginys del nostre voltant (obvio dir que, evidentment, digitals).\nEs tracta d'un aspecte relacionat amb la competència digital del que normalment se'n parla poc. La competència digital està relacionada amb la cerca d'informació a la xarxa, l'ús dels dispositius digitals, l'utilització d'aplicacions amb fins diversos, ..., però també el coneixement de rutines i el llenguatges. Poc a poc aquesta idea està començant a emergir. El diari digital "El Pais" en parlava recentment en el seu article del (07-03-2013) "Aprender a programar como se aprendre a leer". També és força il·lustratiu el TEDxTalk de Mitch Resnick "Let's teach kids to code" (Ensenyem codi als nens):\nFins i tot podem trobar propostes agosarades en que es planteja aprendre programació talment com si fora una segona llengua a l'escola. En lloc d'estudiar anglès i de segona llengua francès o alemany, doncs no; de segona llengua "computerese" (vegeu l'article en qüestió http://theconversation.com/learn-computerese-as-a-second-language-thats-code-for-code-14989).\nAquesta tendència es veu reforçada per la gran quantitat d'opcions que hi ha disponibles en el mercat pel que fa a joguines robòtiques. En podem veure un exemple a la web de Robòtica Educativa (http://www.roboticaeducativa.com). També són webs de referència les de Raspberry Pi, i la d'Arduino. Tot un món de possibilitats del que caldrà estar ben atent. Jugar i aprendre no han estat mai barallats, i ara, menys !!\nInformació complementària: http://www.eldiario.es/turing/Raspberry-Pi_0_118638481.html\ncompetència_digital programació robotica\nEtiquetes de comentaris: competència_digital programació robotica


Cursos d'iniciació -\nAquesta és l´oportunitat de descobrir el món submarí en un sol dia , on experimentaras les primeres sensacions d´un submarinista . El punt de trobada es al centre d´immersió , una hora abans de la sortida del vaixell . Primer us donem tot l´equip de busseig , i després us fem una breu explicació dels punts bàsics ( aprox 10 minuts ). Quan acabem la xerrada , sortirem amb el vaixell per a fer l´immersió al mar , 1 Instructor per persona , a una fondària màxima de 10 metres . Serem a l´aigua uns 20 / 25 minuts . L´ immersió al mar serà fàcil , còmode i divertida . Ens podrem dedicar a veure peixos, estrelles, pops, ...\nREQUISITS: Només saber nedar, tenir ganes de passar-ho molt bé i omplir una Declaració Médica que podeu descarregar en aquest enllaç.\nDURADA TOTAL: entre 2 i 3 hores.\nRefresh (immersió recordatori)\nUn “refresh” és perfecte si tens poca experiencia i fa temps de no busseges. Tornarem a fer els exercicis bàsics i refrescarem els coneixements essencials que vas aprendre durant el curs.\nTenim sortides tipus “ Refresh “ cada dia a la costa del Montgrí ( amb reserva prèvia ) .\n- titulació de busseig\n- assegurança de busseig ( si no teniu assegurança, us en podem fer-ne una per 6 € / dia o 40 € / any ) .\n- certificat metge, si no en teniu, podeu omplir una declaració médica que podeu descarregar seguint aquest enllaç\nPreu: 85€ amb lloguer de material complet, instructor i sortida en vaixell inclós\nFins que et poses unes ulleres de busseig. no et pots imaginar el meravellós que és el món submarí!\nL'snorkel es pot fer a les Illes Medes, amb un monitor que et guia i et mostra la flora i la fauna del Parc Natural, o a la Costa del Montgrí, on pots anar sol, després d'haver rebut algunes indicacions sobre el material i la zona.\nEn ambdós casos anem en vaixell i l'equip està inclòs: neoprè, aletes, màscara i tub.\nTambé disposem de línies de vida per a la màxima seguretat.\nI si vols tenir un record d'aquest moment inoblidable, pots llogar aquí al centre, una càmera de vídeo submarina Gopro, pots trobar les condicions a la nostra llista de preus.\nREQUISITS: L'únic requísit és saber nedar i sentir-se com passar una bona estona!\nEs pot practicar a partir dels 6 anys, cal portar banyera i tovallola.\nSi es practica a la Costa sense instructor, els nens han d'anar acompanyats d'un adult que sigui responsable.\nDURADA TOTAL: 2 hores.\nPREU TOTAL: A les Illes Medes amb monitor: 28, 00 euros + 2,90€ taxe\nA la Costa del Montgrí sense instructor: 20,00 euros\nREQUISITS: Edat mínima 10 anys . Saber nedar i emplenar un qüestionari mèdic que pots descarregar aquí\nPREU TOTAL: 400,00 euros\nINFÓRMAT SOBRE EL OPEN WATER GREEN PACK!\nSi el teu tu propòsit és disfrutar de la naturaleza y practicar un deporte emocionante, ¡este pack es para ti!\nAquest curs consta de 6 immersions en el mar (5 especialitats ) . Normalment , les immersions que fem son : l´immersió profunda , orientació , naturalista , flotabilitat , nitrox . Totes tenen una part teòrica , que es realitza en el centre de busseig . realitzant els mòduls de teoria i questionaris .\n- Formació teòrica online i presencial .\nDURACIÓ DEL CURS: 3 dies\nREQUISITS: titulació Open Water , assegurança de busseig ( la podem tramitar aquí ) i questionari mèdic que podeu descarregar en aquest enllaç\nPREU DEL CURS : 340,00 euros\nGràcies al busseig amb aire enriquit (Nitrox) pots allargar els temps de no descompressió i escurçar els intervals en superfície. Té molts avantatges, sobretot quan realitzis diverses immersions en un dia.\nPer gaudir-cal formar-se com bussejador Nitrox i aprendre les seves particularitats, ja que també hi ha limitacions i riscos que és molt important que coneguis.\n- formació teòrica on-line o presencial\n- material didàctic\nREQUISITS: Open Water Diver o equivalent\nTEORÍA. Formació on-line i presencial, on treballem sobre autorescat, reconèixer i gestionar l´estrés d´altres submarinistes, equip , gestió d´ emergencies, ...\n- Formació teòrica online i presencial.\n- Material didàctico digital\nREQUISITS: Assegurança de busseig ( la podem tramitar aquí ),\nQuestionari mèdic que pots descarregar en aquest enllaç, ,\nTitulació de Primers Auxilis i RCP ( màxim 2 anys d´antiguitat ). Si no tens el curs de primers auxilis fet , et podem oferir el curs de EFR PADI , descrit a continuació .\nPREU : 360,00 euros\nPREU: 120,00 euros\nAmb les especialitats PADI te donem la oportunitat d'aprofondir i millorar en els aspectes del busseig que més t'interessen.\nProposem les seguents especialitats:\nEspecialitat Mero* ( només en Unisub!)\nEspecialitat Dive against debris*\nEspecialitat Identificació de peixos*\nEspecialitat Profunda PADI\nEspecialitat Navegació PADI\nEspecialitat Proveïdor de O2 PADI\nEspecialitat Scooter PADI\nEspecialitat Vestit sec PADI\nEspecialitat Adaptativ Support Diver PADI\nEspecialitat Project Aware PADI*\nEspecialitat Delayed Surfaced Marker Buoy PADI\n* inclós en el Green pack\nEls preus, durada i requisits són diferents per a cada especialiitat, envia-nos un email i contestarem les preguntes o dubtes que puguin tenir.


Sobre l'autor - Elliot Fernández\nPublicat el: 06/05/2015 | Actualitzat el: 25/04/2018\nVaig néixer a Terrassa (Barcelona), l’any 1987. I vaig obrir aquest blog al setembre de 2007. Des d’aleshores hi escric de forma intermitent, segurament menys del que m’agradaria. Últimament estic fent extensa recopilació d’articles d’història.\nLlicenciat en Història a la Universitat Autònoma de Barcelona l’any 2009, després vaig cursar un màster en Història del Món a la Universitat Pompeu Fabra finalitzat al 2011 (treball final de màster “La construcció de l’Estat francès i els límits de l’absolutisme reial“). La tesina de final de màster la podeu consultar aquí. Vaig treballar uns anys com a professor d’història a l’Institut de Seguretat Pública de Catalunya. Però la vida m’ha portat a un món completament diferent: ara em dedico a la programació de pàgines webs. I per això estic fent a distància un màster oficial a la UOC en “Aplicacions multimèdia“.\nDes del 2017 sóc co-fundador de l’empresa Hispano Atlantic Consulting Ltd, HispanTIC, on ens dediquem a la consultoria tecnològica i econòmica especialment a petites empreses que volen iniciar-se en el món digital.\n>> Veure el meu currículum complert actualitzat (abril de 2018)\n▷ Creació i manteniment de pàgines webs i botigues online amb els Gestors de Continguts (CMS) més populars: WordPress, WooCommerce i PrestaShop.\n▷ Copywriting: redacció d’articles, notes de premsa i qualsevol tipus de text per a blogs corporatius o informatius.\n▷ Gestió de les xarxes sociales.\nInici » Notes personals » Sobre l’autor


"Els drets de les dones egípcies corren més perill per la militarització que per la islamització"\nWritten by Pikara Magazin / La Independent\tTuesday, 19 June 2012 12:19\nEntrevista realitzada abans de la segona volta de les eleccions\n"Hi ha tan poques dones al Parlament pel clima polític previ: una cultura i entramat legal contraris. Les candidates necessiten moltíssims diners, suport i poder "\nMozn Hassan és directora de l'institut d'estudis feministes egipci Nazra. Activista des de fa anys, va formar part de l'equip fundador d'aquest centre, amb l'objectiu d'investigar en diferents àrees i d'oferir suport a dones polítiques o activistes, però també per renovar el feminisme. La Plataforma 2015 y más la va convidar fa unes setmanes a l'Estat espanyol per conèixer de prop el seu treball.\nA què es dedica l'institut Nazra?\nTreballem en diferents àmbits. Tenim, per exemple, una acadèmia de suport a dones que estan o que volen entrar en política, treballem com mentores d'algunes d'elles. Donem suport també a les persones activistes que defensen els drets humans de les dones, que no només són dones que treballen en associacions o organitzacions sinó també aquelles que estan lluitant en l'espai públic. Treballem amb la gent jove i amb artistes, per exemple, amb grups de graffiti i teatre. Ens centrem també en el debat sobre com es construeix la masculinitat i la feminitat.\nQuina és la teva opinió sobre les eleccions presidencials que es van celebrar a Egipte fa unes setmanes?\nMolta gent que ha participat en les protestes de Tahrir està decebuda. El resultat de la primera ronda és depriment: un dels dos candidats que va passar a la segona ronda és un militar, un general de l'antic règim, i l'altre un candidat dels Germans Musulmans. Alhora, cal tenir en compte altres aspectes interessants, per exemple, que dos candidats que formaren part de la revolució van obtenir junts més vots que els que van aconseguir Shafiq i Mursi. Així que el resultat a curt termini és dur i depriment, però a llarg termini espero que sigui millor, en el sentit que hi ha un grup molt actiu de gent que vol coses diferents i que la mobilització segueixi endavant.\n¿Tens por que si guanyen els Germans Musulmans implementin la xaria [llei basada en el radicalisme islàmic]?\nPersonalment no sento que la islamització d'Egipte sigui una de les pors ni amenaces principals, tot i que serà molt dur si arriba a passar i és un tema important. Però crec que si podem combatre la militarització d'Egipte i tractem de frenar o de minimitzar-si més no, les altres coses formaran part de la lluita social i legal que portem mantenint des de fa anys.\nCreus que alguns drets de les dones estan en perill?\nEm sembla que els drets de les dones estan més en risc per la militarització del país que per qualsevol altra amenaça.\nUn dels vostres programes en Nazra va ser precisament animar i donar suport a dones per a les eleccions\nSí, treballem amb dones que no eren del centre del Caire. Moltes d'elles eren de llocs allunyats, així que va ser tota una experiència per a nosaltres i per a les dones. Les acompanyem sobre el terreny, treballem amb els seus assessors, amb els seus partits ... Va servir per fer caure estereotips, com ara que totes les dones polítiques s'enfronten els mateixos problemes, que no és cert, i per conèixer i destacar l'experiència de dones que no se sol visibilitzar perquè no són del Caire o perquè no pertanyen a la classe mitjana.\nPerò no vareu recolzara a candidates de l'antic règim\nNazra té com a objectiu principal treballar sobretot amb dones amb poques oportunitats i les dones que han estat connectades amb el règim anterior ja s'han empoderat suficient gràcies a ell, així que per nosaltres no són el nostre públic objectiu, no ens necessiten.\n"Això dels test de virginitat és un més dels problemes, però no l'únic. Molta gent només veu aquest cas: sembla que allò considerat com un "tema de dones" és una cosa aïllada, i que el que passa als homes és en general "\nVàreu fer també un informe sobre les eleccions i la presència de dones, quines són les conclusions?\nL'informe està fet gràcies a l'experiència de 16 dones. Principalment diem que el nombre de dones que han entrat a formar part del Parlament és tan baix pel clima polític previ: la cultura i l'entramat legal eren totalment contraris i inútils. Dos terços del Parlament s'omplen mitjançant llistes proporcionals i un terç a través de llistes individuals i independents. Per aquesta darrera cap dona va ser acceptada. Arribem a la conclusió que el sistema no està fet per a les dones candidates, necessiten moltíssims diners i suport i has de ser una dona amb molt poder previ. A més, encara que van imposar que cada llista havia d'incloure com a mínim a una dona, pràcticament tots els partits les van relegar als últims llocs de les llistes, per això el nombre de dones que van sortir elegides va ser tan baix.\nA Nazra esteu en contra del sistema de quotes que es va implementar a Egipte el 2010. Per què?\nSí, va ser perquè es va implementar afegint 64 seients al Parlament i no ens sembla que compleixi amb la definició de quota, que suposa donar més espai a la política per les dones, a compartir, no afegir-ne més. El resultat va ser que al voltant de 62 seients van ser ocupats per candidates del partit de Mubàrak: va ser una manera de dir que si ets una dona i vols estar activa has de ser part de nosaltres.\nAquest sistema va desaparèixer després de la revolució i ara és quan s'han començat a introduir les llistes proporcionals sense quotes: diuen que almenys una dona ha d'estar a la llista, però sense obligar que estigui a la zona més destacada. La nostra conclusió és que si es vol tenir un major nombre de dones electes, el millor sistema és una llista proporcional en què es fixi la presència de dones entre els tres primers llocs. Això obligaria els partits a comptar més amb elles.\nCreus que en general la primavera àrab ha contribuït a millorar la situació de les dones?\nA llarg termini, sí. Els espais i les discussions s'han obert, ha augmentat la gent que s'ha implicat i tot això serà bo a llarg termini, encara que a curt potser és dur.\nPerquè es tracta d'una revolució, i el procés és dur, profund i porta molt de temps.\nHi ha qui tem que, tot i la participació de les dones a la primavera àrab, passi com en altres moments històrics i finalment acabin per oblidar els seus drets i reivindicacions ...\nUn dels problemes que tenim com a feministes és veure i tractar d'implementar una perspectiva de gènere en el desenvolupament dels nostres països. No es tracta només de vigilar la xaria o els seients del parlament, sinó d'aconseguir que els drets s'enfoquin des d'una perspectiva de gènere i de fer que la societat connecti amb els drets humans.\nEl doctor acusat de fer els test de virginitat a manifestants va ser absolt al març, i encara no s'ha condemnat a cap militar per això. ¿Continuareu amb el procés?\nHem estat una de les organitzacions que van recolzar la instrucció del cas contra els militars, però al mateix temps és important veure que els test de virginitat és un més dels problemes, però no l'únic. Ho dic perquè molta gent només veu aquest cas, és a dir, en ser considerat un "tema de dones" sembla que és una cosa aïllada, mentre que el que passa als homes és en general, la resta. Els test de virginitat és un exemple més del que ha passat i continua passant amb les dones. El nostre programa de suport a les defensores dels drets humans està ajudant a les dones que són objectiu dels militars i de la policia, i les nostres accions d'assistència legal, suport psicològic i documentació de casos continuaran.\nFoto: Lli Escuris\nContent View Hits : 17270865


En marxa el nou enllumenat del parc del puig del Molí de Vent\n24/12/2015 Obres i Urbanisme\nEnllumenat encès al parc del puig del Molí de Vent. (Foto: Ajuntament de Palamós).\nJa funciona el nou enllumenat públic del parc urbà del puig del Molí de Vent. S’han posat sis columnes de llum led a l’accés i dues més a la part superior del puig, de manera que permet fer activitats en horari de tarda o nit i millora la seguretat de l’espai. El parc del puig del Molí de Vent acull les restes de les bateries que defensaven Palamós durant la Guerra civil.\nLa nova il·luminació substitueix la que originalment hi havia en aquest espai, basada en balises posades al terra i que havien estat objecte d'actes vandàlics. Jordi Pallí, regidor d'Urbanisme de l'Ajuntament de Palamós, explica quina funció té el nou enllumenat.\nEl pressupost global del projecte ha superat els 27 mil euros, bona part dels quals els ha aportat la Diputació de Girona a través d'una subvenció. La il·luminació del parc del Molí de Vent és visible ara des de diferents punts de Palamós perquè l'espai està situat en el punt més alt del nucli urbà. Ara fa deu anys ja s'hi van realitzar obres d'urbanització, amb l'objectiu de conservar i fer visitables els elements construïts durant la Guerra Civil. Es tracta dels búnquers on hi havia les bateries d'artilleria que van defensar Palamós durant aquell conflicte armat.


Vilaterçana | Mapes de Patrimoni Cultural\nCamí que surt de la N-141 abans del Km. 21 en direcció sud.\ndt., 04/05/1999 - 02:00\nGran casal reedificat com a residència d'aire senyorial damunt d'una anterior masia que es va cremar. La construcció actual és de planta més o menys quadrada. A la part de ponent té quatre plantes i a la de llevant tres. Té una torre de planta quadrada adossada en un angle. Als baixos del sector de llevant (casa del masover) es conserva part de l'antiga construcció. La nova construcció té una estructura perfectament planificada i regular, amb sèries de finestres de diferent tipologia. A la planta baixa hi ha la masoveria. El primer pis és adequat com a habitatge residencial, amb mobiliari d'època. El pis superior és buit.\n-Es conserva una taula que es diu que és la més antiga del Bages. És de fusta de noguera, amb quatre peces. Té una amplada de 82 cm i una llargada de 4,25 m. Té un calaix pel pa. En un angle es conserva un forat rodó de 2 cm. S'explica que era per tenir-hi lligada la ganiveta del pa després del decret de Felip V que prohibia els usos d'armes. Es decidí que les ganivetes no eren considerades armes si estaven subjectes a la taula.\nL'antic mas es va cremar a finals del segle XIX i va ser abandonat. El 1930 es començà a reconstruir les parets mestres conservant l'estructura exterior excepte en la façana de ponent, que es va aixecar de nou. També s'aixecà un segon pis. El propietari era un tal Graus, farinaire de Barcelona. El 1960 es fa l'estructura interna i s'adossa al sector nord un cos rectangular d'una planta, amb graners als baixos i terrat al primer pis. A les arestes de les façanes SE i SW hi ha una garita de vigilància, que ja hi era a l'antiga casa, ara convertida en balcó. Al peu de la casa hi passava el camí cap a Monistrol de Calders. L'antiga propietat incloïa la caseta d'en Ponça (a la urbanització Urbissol) i la Ruca. Els anys 40 es van dividir en diferents propietats.


Redacció | dijous, 24 d'abril del 2014, a les 21.34\nÉs la imatge de la ressaca de Sant Jordi. Prestatgeries buides i d'altres de desendreçades expliquen l'èxit de la diada. Avui, però, cal treballar per posar ordre a un dia de descontrol literari. JORDI CERVERA, responsable de Casa del Llibre "Habituem els espais a la normalitat, i aquest sobreestoc el retornem a les editorials. Adaptem l'estoc a les properes setmanes, en un mes més tranquil que és el maig." Però l'efecte Sant Jordi no acaba el 23 d'abril. Les cues encara no han desaparegut i els clients continuen buscant les últimes novetats. L'èxit de vendes han estat sense cap mena de dubte els títols de Gabriel García Márquez. A La Formiga d'Or es van proveir d'una remesa extraordinària de més de 100 exemplars. Una comanda que ha estat del tot necessària. BERNAT FÀBREGAS, gerent de Happy Books - La Formiga d'Or "De García Márquez vaig vendre'n 75 de 'Cien años de soledad', dels altres, aproximadament uns 25 de cada." De la resta de títols n'han demanat un 30% més expressament per a la diada, un terç dels quals es retornaran a les editorials. I l'altre element indispensable del Sant Jordi són les roses, que avui encara llueixen a tots els aparadors. En aquesta floristeria de l'Eixample no han tingut gaire estoc sobrer, i es refien de vendre-les en els propers dies. JORDI FERRAN, propietari de Ferran Florista "Hi ha uns dos o tres dies abans de Sant Jordi, i hi ha dos o tres dies després. Sant Jordi durarà fins passat el cap de setmana de la Mare de Deu de Montserrat." En aquesta altra floristeria, en canvi, aprofiten les flors que no s'han venut durant el Sant Jordi per fer altres productes. RICARD CODINA, encarregat de Flors Navarro "Ho aprofitem per fer centres d'hotels, centres de restaurants. Després fem rams per a la venda per al mateix dia i tot això ens va bé. Sempre tenim de més per no haver d'esperar que el mercat ens obri per vendre." Tot plegat per no haver de llençar cap flor. Tot i així, ahir aquesta floristeria en va vendre entre un 10 i un 12% menys que l'any passat. Els principals enemics, diuen, són les parades espontànies de carrer.\nLa diada de Sant Jordi és una jornada intensa sobretot a les llibreries i a les floristeries, però la feina no s’acaba el 23 d’abril. L’endemà “cal reorganitzar la botiga després del caos”, asseguren tant llibreters com floristes.\nPel que fa a les roses després de Sant Jordi se segueixen venent durant tres o quatre dies més, segons Jordi Ferran, propietari de la floristeria Ferran, a l’Eixample. Ell es refia d’acabar venent l’escàs estoc que li queda perquè “la venda s’allarga fins al pont de la Mare de Déu de Montserrat.”\nA la floristeria Navarro, en canvi, les roses sobreres de seguida les utilitzen per fer “centres de taula per a restaurants, rams per al mateix dia o bé pètals per a casaments.” Tot plegat per no haver de llençar material.\nI a les llibreries aquest dijous ha seguit sent un dia de molt moviment però sobretot ha tocat endreçar les prestatgeries i fer inventari de l’estoc que cal retornar a les editorials. A Happy Books – La Formiga d’Or van fer una comanda extraordinària d’entre un 20 i un 30% de títols per a la diada i d’aquests, calculen retornar-ne el 10%.\nLa remesa més important se l’ha endut l’obra de Gabriel García Márquez, de la qual van demanar uns 500. A la Casa del Llibre, al passeig de Gràcia, han venut gairebé tots els exemplars que havien preparat per a Sant Jordi.\n— editorials — floristes — llibres — roses — vendes\nEls editors de llibres d’artista s’apleguen a l’Arts Libris amb l’objectiu de donar-se a conèixer\nLes entitats i associacions es bolquen en la diada de Sant Jordi\nEls ceramistes de Catalunya es promocionen amb dracs i roses


Aquesta pàgina web conté informació general referent a Terminales Químicos, S.A. La citada informació té com a objecte, sense estar garantida, ser correcta i actualitzada. La informació és de caràcter general, subjecte a canvis i es proporciona sense cap garantia, expresa o implícita referent a qualitat, precisió o adeqüació per a un propòsit en particular. La informació no ha de ser utilitzada per fins relacionats amb inversions sense prèvia verificació per part de l’usuari.\nTerminales Químicos, S.A. no es fa responsable de cap pèrdua directa, indirecta o conseqüència del resultat (o la incapacitat d’ús) d’aquest lloc web o la informació continguda en la mateixa o de qualsevol acció o decisió presa com a resultat de la mateixa.\nL’accès dels usuaris a aquest lloc web està sent gravat. Terminales Químicos, S.A. recolleix les dades personals que es proporcionen en els formularis que s’omplen de forma voluntaria per l’usuari del lloc web. Les dades només serán utilitzades per als fins indicats, com el seguiment de les sol.licituds, proporcionar informació i aplicacions de processos de treball d’acord amb les lleis establertes a Espanya. Terminales Químicos, S.A. garanteix la confidencialitat de les dades de caràcter personal facilitades pels usuaris i el seu tractament automatitzat d’acord amb el que es disposa a la Llei Orgànica 15/1999, de Protecció de Dades de Caràcter Personal (LOPD) i la seva normativa de desenvolupament.\nTerminales Químicos, S.A. utilitzará "cookies", per oferir-li un servei millor i més personalitzat. Aquesta "cookie" s’instal.la quan comença la sessió de navegació. Si l’usuari no desitja que s’instal.li en el seu disc dur la "cookie", ha de configurar el seu navegador per no rebre-les, utilitzant per aquest procediment el recomanat per al seu navegador o bé eliminar-la directament del seu ordinador. En aquest cas, podrien no funcionar els serveis personalitzats que Terminales Químicos, S.A. posa a disposició dels seus usuaris.\nSempre que no hagi activat l’opció que impedeix la instal.lació de cookies al seu disc dur pot explorar el seu disc dur seguint el manual d’instruccions i l’ajuda del seu sistema operatiu per conèixer cada servidor des d’on s’envien les "cookies".\nTerminales Químicos, S.A. pot guardar la seva ruta de navegació típica per adaptar al màxim possible els nostres serveis a les seves preferències. L’usuari permet expresament l’utilització de "cookies" per part de Terminales Químicos, S.A. sense que sigui necessari sol.licitar de nou el seu consentiment cada vegada que accedeixi al nostre lloc web.\nEl contingut d’aquest lloc web està subjecte a drets d’autor de Terminales Químicos, S.A. Els usuaris no están autoritzats a copiar, transmetre, distribuir, exhibir o crear treballs derivats de qualsevol contingut del lloc web per a finalitats comercials.\nEls enllaços a altres llocs web tenen la finalitat merament informativa. Terminales Químicos, S.A. no té cap control sobre els citats llocs i els enllaços a altres llocs web no impliquen l’aprovació dels mateixos, ni tampoc aquesta renuncia i declaració de privacitat s’amplia a altres llocs web relacionats, sense tenir en compte si aquests llocs web són d’empreses subsidiàries, filials o llocs web de tercers.\nAquest lloc web i aquesta política de privacitat es regiran i interpretaran d’acord amb les lleis d’Espanya. Qualsevol disputa estarà subjecta a la jurisdicció exclusiva del tribunal competent a Tarragona, Espanya.


Així és l'espectacular estadi de 'Messi10' del Cirque du Soleil | betevé\nFa 28 dies que l'equip del Cirque du Soleil, responsable de l'espectacle 'Messi10', va desembarcar a Barcelona un muntatge de més de 267 tones de pes\nMarc Bermejo | dilluns, 9 de setembre del 2019, a les 20.53\nFalta gairebé un mes per l’estrena mundial a Barcelona de l’espectacle del Cirque du Soleil, ‘Messi10’, i al Parc del Fòrum s’estan redoblant els esforços per construir un “estadi” amb capacitat per a 3.000 persones i on es vol recrear l’ambient de rivalitat dels estadis de futbol dividint el camp en dues parts, una espècie de gol nord i gol sud on el públic tindrà molt a dir.\nUn muntatge superlatiu\nTot en ‘Messi10’ respira grandiositat, el primer que sobta quan un arriba al Parc del Fòrum és l’espectacular recinte mòbil, que s’haurà de traslladar durant la gira mundial i que segons els responsables disposa d’un volum que podria encabir l’aigua de 27 piscines municipals.\nPer muntar l’espectacle s’han hagut de traslladar des del Canadà, on es troba la seu del Cirque du Soleil, 267 tones de material en 23 contenidors marítims fins a Barcelona. El recinte de ‘Messi10’ té un total de 40.000 m².\nPer ajudar en la posada en marxa de l’espectacle s’han contractat uns 70 tècnics barcelonins i per al dia a dia, entre seguretat, taquilles i personal sanitari, uns 25 més. Les empreses que col·laboren directament o indirectament en el muntatge de circ són unes 40.\nLa col·laboració de l’astre argentí\nEn el procés de creació de l’espectacle que ha durat uns dos anys Leo Messi hi ha participat activament. Per exemple, el concepte de família tan important pel de Rosario s’ha acabat incorporant. La música també juga un paper important en aquesta producció i també podrem sentir alguns temes de la llista de reproducció del crac argentí.\nEstrena mundial a Barcelona\nPer primera vegada, Barcelona serà la seu de l’estrena mundial d’un espectacle del Cirque du Soleil. Es farà el 10 d’octubre, és a dir, el 10 del 10, la millor data per estrenar ‘Messi10’. El preu de les localitats es troba al voltant dels 30 € i varia en funció de la ubicació del seient. Paral·lelament s’ha creat l’espectacle interactiu ‘Messi10 Challenge’ on per uns 39 € es pot practicar un tir de falta, el típic túnel entre les cames del contrari o la rematada de cap, una activitat familiar que permetrà acumular punts i convertir-se en el Messi del dia, cosa que, entre altres privilegis, permet participar en l’espectacle del crac argentí.


RYEQO, primer i únic tractament a llarg termini per als miomes uterins\nEl Dr. Francesc Carmona, Director Científic de Women 's CD, ha participat com a ponent a Atenes davant 500 ginecòlegs de tot Europa en la presentació internacional de RYEQO, primer i únic tractament a llarg termini dels miomes uterins.\nRecentment s'ha celebrat a Atenes l'esdeveniment Side by Side for Women's Health per a la presentació de RYEQO, Fins al moment l'únic medicament oral a llarg termini per al tractament dels símptomes moderats a greus dels miomes uterins en dones adultes en edat reproductiva.\nEls miomes uterins, També anomenats fibromes uterins, són tumors benignes (no cancerosos) molt freqüents que es desenvolupen en o sobre les parets musculars de l'úter.\nEls miomes poden causar símptomes com sagnat menstrual abundant (Períodes menstruals que duren més del normal, sagnat irregular, anèmia), dolor (Períodes dolorosos, dolor abdominal, molèsties durant les relacions sexuals, dolor lumbar), sensació de pes a la part baixa de l'abdomen, major freqüència urinària, restrenyiment i, fins i tot, pèrdua de l'embaràs i, en alguns casos, infertilitat.\nestudis publicats a la revista New England Journal of Medicine (febrer de 2021), en què van participar un total de 388 dones entre els anys 2017 i 2018, van mostrar que la teràpia amb RYEQO millora els símptomes més rellevants i redueix de manera significativa tant el sagnat menstrual abundant, com el dolor.\nRYEQO (relugolix 40 mg, estradiol 1.0 mg i acetat de noretindrona 0,5 mg) és un medicament de comprovada seguretat, que no té efectes secundaris i té el gran avantatge de administrar-se per via oral, diàriament i sense limitació en la durada de l'ús .\nL'administració de RYEQO provoca que la dona romangui en un estat hormonal similar a el de la menopausa, però, atès que porta incorporat una medicació que contraresta els seus efectes, la dona no pateix símptomes (sufocacions, sequedat vaginal, pèrdua de massa òssia), que podrien disminuir la seva qualitat de vida.\nAquest nou medicament fa possible que dones joves evitin ser sotmeses a cirurgies com la miomectomia (Extirpació quirúrgica dels miomes uterins) o la histerectomia (extirpació quirúrgica de l'úter) Fins a haver complert el seu desig de ser mares.\n"Els miomes uterins són tumors benignes molt freqüents que els ginecòlegs de Women 's CD tractem diàriament. En les revisions ginecològiques periòdiques és quan solem detectar la presència de miomes. Tot i que no sempre cal tractar-los, sempre és important controlar-los ", explica el Dr. Francisco Carmona.


Preguntes freqüents | Cellab, banc de cèl·lules mare a Andorra\nSobre la contractació\nQuè necessito per contractar el servei?\nLa contractació és molt senzilla. Totes les famílies han de complimentar un full de dades, signar un contracte que regula la relació entre Cellab i la família i entregar-nos còpia de l’analítica del primer trimestre de l’embaràs. Un cop tenim això complimentat, enviem el CellabKit de recollida a casa.\nPer què demaneu l’analítica del primer trimestre?\nPer seguretat. El ginecòleg/a demana sempre la serologia en aquesta analítica i queda descartat que la mare no es positiva per sífilis, ni VIH, ni Hepatitis B o C.\nQuan tardeu en enviar el CellabKit?\n24h després d’haver-nos contactat mitjançant un missatger que us el portarà a casa o a la feina.\nSobre el dia del part\nQuè hem de fer quan arribem a l’Hospital?\nQuan ingresseu heu d’informar a l’equip sanitari que recolliu per privat i ens heu de fer un pre-avís per tal de saber què ingresseu per donar a llum. Un cop el ginecòleg/a hagi recollit les cèl·lules, des del laboratori clínic de l’Hospital ens avisaran per anar-les a recollir.\nUs hem d’enviar algun resultat?\nSí. A l’arribada a l’Hospital Nostra Senyora de Meritxell us realitzaran una PCR o TMA. Necessitem una còpia de l’anàlisi o una fotografia de l’analítica negativa per SARS-CoV-2 – COVID-19.\nQuè passa si la mare dona positiu en la PCR?\nLa recollida del cordó no es podrà realitzar ja que no podem processar cordons de mares positives per risc de contagi al nadó.\nQuè hem de portar a l’Hospital el dia del part?\nRecordeu portar el CellabKit que li permetrà al ginecòleg/a realitzar la recollida de les cèl·lules.\nQuè passa si ens descuidem el CellabKit a casa el dia del part?\nA l’Hospital Nostra Senyora de Meritxell comptem amb kits en estoc per a famílies que se l’hagin pogut descuidar o s’hagin posat de part de forma precipitada.\nQuè hem de fer un cop hem donat a llum?\nGaudir del nadó i recuperar-vos. Les cèl·lules del vostre fill/a estan en les millors mans i us contactarem per donar-vos tots els resultats al cap d’uns dies.\nCom sabeu si les cèl·lules del cordó són aptes per a la conservació?\nUn cop hem processat les cèl·lules de la sang i el teixit validem que estiguin en perfecte estat per a ser crio preservades. L’esterilitat de la mostra la sabem uns dies més tard ja que enviem una petita fracció de la sang a un laboratori extern. Tant bon punt rebem els resultats, emetem el certificat definitiu.\nQuan ens facturareu el servei?\nA Cellab no facturem res fins que no validem que tot és correcte i us hem enviat els certificats finals.\nCom es pot pagar el servei?\nEl nostre departament d’administració pot fer-vos un gir bancari al vostre compte corrent o bé podeu fer una transferència bancària.\nSobre el finançament del servei\nFinanceu l’import del servei?\nSí. Tenim la possibilitat de finançar amb les principals entitats financeres d’Andorra. Les famílies poden finançar una part o bé la totalitat del cost del servei.\nSobre les cèl·lules mare\nQuines cèl·lules es conserven?\nConservem les cèl·lules mare de la sang del cordó (cèl·lules hematopoètiques- HSC) i les cèl·lules mare del teixit del cordó (cèl·lules mesenquimals).\nPer a què serveixen les cèl·lules mare de sang?\nActualment, s’utilitzen per trasplantar pacients que pateixen malalties de tipus sanguini principalment com leucèmies, limfomes, anèmies… Amb la sang de cordó es tracten fins a 85 malalties diferents al món.\nPer a què serveixen les cèl·lules mare del teixit?\nEl teixit del cordó és ric amb cèl·lules mesenquimals, un tipus de cèl·lules que tenen la capacitat de diferenciació i que ajuden a cicatritzar i regenerar teixits malmesos. Són el potencial de la medicina regenerativa i les teràpies cel·lulars que es fan amb aquest tipus de cèl·lules estan en fase d’estudi.\nEn quin moment es recull la sang del cordó umbilical?\nEs recull just després del part i abans que es desprengui la placenta. El procés de recollida es fa amb una bossa amb agulla de forma ràpida per tal d’evitar que tota la sang que hi ha passi al nadó. Els ginecòlegs estan molt familiaritzats amb aquest procediment ja que han rebut una formació específica per realitzar la recollida.\nRecollir la sang del cordó representa un risc per la mare o pel nadó?\nNo. La sang es recull un cop el ginecòleg/a ja ha tallat el cordó i el procés és indolor, molt senzill i totalment segur.\nEs pot recollir el cordó si es fa una cessaria?\nSí, no hi ha inconvenient.\nEn quins casos no està aconsellat recollir el cordó?\nEn casos de part prematur, despreniment de placenta o nadons de baix pes, ja que és més lògic que la sang passi al nadó pels beneficis que comporta.\nQuants anys es poden conservar les cèl·lules mare?\nEls estudis fets fins a dia d’avui constaten que les cèl·lules mare es poden conservar de manera indefinida sempre que es faci mitjançant la tècnica de la crio preservació (conservar-les amb nitrogen líquid per sota de -150ºC).\nQuina garantia tinc que Cellab processa i conserva amb la màxima qualitat?\nBianualment, la prestigiosa American Association of Blood Banks (AABB) ens acredita tots els processos per garantir a les famílies que confien en Cellab que ho fem amb els màxims criteris de qualitat. A més, el Ministeri de Salut del Govern d’Andorra ens autoritza l’activitat realitzant de forma periòdica inspeccions.\nTruqui’ns per a demanar una cita\nEnvii'ns un correu


El conreu de la fava de soja\nL’amenaça que arriba per la carretera 163\nSi s’observa el mapa de Brasil demarcant-hi totes les zones desforestades en només la darrera dècada o dècada i mitja s’aprecia clarament que pel sud avança una franja que ja ocupa els dos estats Mato Grosso sencers (del nord i del sud) llevat del parc Nacional del Xingú, a la capçalera d’aquest riu.\nEl cas és que en els darrers anys s’ha escampat de manera incontrolable el conreu de la fava de soja, un negoci molt més rendible que el de les fustes nobles i molt més segur que la recerca de minerals preciosos o petroli.\nAquest és el nou or verd, la nova amenaça de l’Amazònia\nLa fava de soja (Glycine max) és un conreu amb una àmplia gama d’utilitats. Fins fa poc s’utilitzava bàsicament per a l’alimentació del bestiar i se’n fa llet, mantega, i un espessant de preparats per al mercat agroalimentari. Però a totes aquesta varietat de productes s’hi ha afegit en la darrera dècada el que pot provocar una explosió incontrolada d’aquest conreu: l’ús per a carburants, concretament el bioetanol.\nD’ençà de l’aparició d’aquesta possibilitat, el conreu de la fava de soja, que ja era una gran amenaça per les grans extensions que ha de menester i que per tant va prenent terrenys a la selva, s’ha disparat.\nEl govern brasiler, amb el suport del governador de Mato Grosso està completant la polèmica carretera 163, un macroprojecte que ha de dur la soja que es recull al Mato Grosso fins al port de Santarém, al nord, en plena Amazònia, on la companyia nord-americana Cargill té uns grans molls i sitges a la riba del Tapajós des d’on els du per l’Amazonas a l’Atlàntic i d’allí a Europa i als Estats Units. Aquestes sitges van ser construïdes a tocar del riu Tapajós al tram mitjà del riu Amazonas, amb una mena de port privat fet en l’antiga platja dels pescadors i es va fer sense els estudis d’impacte ambiental que requeria el ministeri de Medi Ambient. És il.legal però el port funciona sota la protecció d’un exèrcit de vigilants i des d’allí Cargill hi ha exportat només el 2006, 220.000 tones a la ciutat britànica de Liverpool, el 30% de les importacions britàniques de soja.\nGreenpeace que ha denunciat aquests fets reiteradament ha editat un mapa que mostra les conseqüències de la desforestació, i l’any passat va enviar a la base de Cargill de Santarém el seu vaixell Artic Sunrise que fou rebut amb tanta oposició pels empresaris de la soja que va acabar generant la detenció d’una dotzena d’activistes.\nL’aparició de la carretera 163 de Cuiabá a Santarém (BR 163) com al seu temps amenaçava de fer la frustrada Transamazònica rebatejada com la Rodovia Perimetral do Norte planteja tot un seguit de problemes col·laterals que es consoliden a mida que avança aquesta via que de per si ja representa la desforestació de milers d’hectàrees.\nPer exemple en ple territori Kaiapó, està sorgint una ciutat , Novo Progresso, que ara ja té 26.000 habitants amb un alt grau de conflictivitat social (l’any 2003 el govern en va haver d’expulsar milers de nouvinguts).\nEl cas és que la soja que arriba a Santarém no arriba sola. Atès que ja hi ha la infraestructura desitjada, s’hi està produint l’entrada encara incipient però preocupant dels gaüchos empresaris agricultors que procedeixen del Mato Grosso, immigrants brasilers però d’antecedents centreeuropeus, alemanys, austríacs, etc. que tenen fama de ser tan treballadors com implacables amb el medi.\nAl Mato Grosso, el negoci de la soja ha estat tan influent que el mateix governador de l’estat, Blário Borges Maggi, n’és un dels principals conreadors amb el seu grup Amaggi (50.000 Ha.). Un vol en avioneta al voltant de Santarém, i al Parc Nacional del Tapajós, permet comprovar com aquí i allà s’estan obrint enormes finques rurals a costa de la deforestació que avança i avança cap a territoris que fins ahir mateix eren selva verge, potser poblada per indis aïllats.\nGreen Peace assegura que d’ençà que es va obrir la base de Cargill la desforestació de la regió de Santarém ha augmentat en un 511%. I és que el de la soja sembla un negoci imparable. En compren els Estats Units, però també en compra Europa que n’alimenta el seu bestiar després de la crisi de les vaques boges, i la Xina que no té prou aigua per a aquesta mena de conreus.\nHi ha mesures del govern Lula per a contrarestar tot això, certament. Però són tant discutibles i discutides i de resultat imprecís que ja han provocat l’escepticisme dels ecologistes o el trencament d’amistats amb sertanistes de referència, com els que s’ocupen de les tribus aïllades des de la mateixa FUNAI. El juliol passat es va signar un acord que caldrà veure si es posa en practica, entre productors d’olis vegetals i exportadors de cereals segons el que es comprometien a no comercialitzar la soja que es planti a zones recent desforestades d’ençà d’aquesta tardor.\nDes de mitjans del segle passat s’ha desforestat de manera irrecuperable d’un 16% a un 20% de tota l’Amazònia. Per deturar aquest càncer caldria que l’IBAMA (Institut Brasiler de Protecció Medioambiental) fixés les anunciades Demarcacions Econòmiques Ecològiques per organitzar l’extensió d’aquest nou conreu.\nPer a alguns observadors el govern fa que les causes de desforestació creixin perquè justifica la construcció de carreteres, però la ministra de Medi Ambient Maria Silva ha anunciat que s’equiparà l’IBAMA amb control via satèl·lit per a impedir les extensions il·legals i que es compta amb helicòpters de l’exèrcit per a la vigilància efectiva sobre el terreny per tal de frenar que la desforestació vagi més enllà del previst.\nPerò el fet és que d’ençà que s’ha obert la 163, centenars de milers de persones ocupen il·legalment les terres públiques per les que passa. Això ha generat una màfia, d’altra banda ja existent al Brasil, de notaries que falsifiquen titols de propietat per revendre’ls fins i tot a multinacionals com Wood Resources LTD, segons que ha informat la premsa. El conreu de la soja no genera llocs de treball, perquè està ultramecanitzada i en canvi atreu multituds de gent senzilla que estan fent aparèixer els primers nuclis de faveles a ciutats com Altamira i Santarém. Els atreuen programes com el de Cargill que ofereixen petits crèdits a nous agricultors que es fan uns plans que no sempre s’acompleixen.\nTot i que és ben cert que el 1998 es va dictar la llei que redueix d’un 50 a un 20 per cent la quantitat de terra desforestable de qualsevol propietat, no ho és menys que només el 2004 es van abatre 24.000 quilòmetres quadrats de selva, és a dir una extensió equivalent a la meitat de Portugal. Ens els darrers anys n’han desaparegut però més de 70.000 quilòmetres quadrats, mentre la soja s’expandeix a un ritme d’un milió d’hectàrees l’any i entre el 2001 i el 2004 la superfície d’aquest conreu ha augmentat un 13,5 %, segons l’Instituto de Pesquisas Aplicadas pel que en aquest moment es calcula en uns 23 milions les hectàrees que s’hi dediquen. Brasil amb 50 milions de tones l’any ha n’ha esdevingut el primer productor mundial.\nLa polèmica carretera 163, encara en construcció, però ja asfaltada en molts trams és una clara amenaça i una perillosa invitació a instal·lar els conreus més a prop de fins on ara els havien d’embarcar a milers de quilòmetres al nord, a l’estat de Pará i obre una via de penetració fàcil a una àrea de les més preservades de l’Amazònia, amb tota la seva càrrega humana i mediambiental extremadament sensible, amb funcions de frontera natural de protecció, que fins ara s’havia mantingut intacta i aïllada per raons geogràfiques fent-hi desaparèixer una de les selves més riques del món amb tota la seva cultura i les formes de vida ancestrals dels pobles indígenes.


L’indicador RSE - Granja Escola Terapèutica l'Auró\nL’Auró > L'indicador RSE (Responsabilitat Social Empresarial)\nEl model econòmic tradicional sols es preocupa del benefici immediat, sense tenir en compte que aquest benefici pugui perdurar i sigui sostenible. La RSE comporta un nou model que considera que la prosperitat econòmica ha de comportar també beneficis ambientals i socials.\nEn el nostre cas, a nivell ambiental procurem que els nostres proveïdors segueixin els principis de la RSE, promocionem el respecte a la natura a través de tallers mediambientals, i amb valors pedagògics extesos en tots els tallers de l'Auró. Promocionem la recuperació d'espècies animals i vegetals autòctones en vies d'extinció amb conveni amb l'Arada, dinamització social i el seu programa "Recuperació d'especies vegetals" i en conveni amb l'Era i Esporus, banc de llavors. Preservem la riquesa natural i arquitectònica de l’entorn immediat, i construïm amb bioarquitectura. Minimitzem i gestionem de forma adient els residus i racionalitzem el consum d’aigua i energia, amb depuració ecològica de les aigües grises de la instal·lació i la reutilització de la mateixa per reg, junt amb la recollida de l'aigua de pluja.\nA nivell social potenciem la conciliació familiar, no discriminem les persones, promocionem la integració laboral de persones en risc d'exclusió social i evitem pràctiques de competència deslleial i tenim molt en compte les necessitats dels nostres clients.\nLa Responsabilitat Social Empresarial s'ha implantat enguany gràcies a l’assessorament del Grup d’Acció Social, Consorci per al Desenvolupament de la Catalunya Central, en el marc del projecte de Gestió Sostenible Rural.\nL'Auró ha aconseguit un 86'35% dins l'aplicació de l'indicador de RSE de la Unió Europea, i hem entrat dins el Club de l'Excel·lència per implantar la RSE dins la nostra organització.\nEmprendoria Social 2011\nEl Projecte de l'Auró ha estat sel·leccionat dins el Programa d'Emprenedoria Social Estatal de la Fundació La Caixa 2011.\nEn aquesta convocatòria de finançament social s'han presentat quasi 500 projectes a nivell Estatal, i se'n han sel·leccionat 20, entre ells L'Auró.\nL'Auró rep així el reconeixement de ser un dels 20 millors projectes d'economia social de l'Estat Espanyol.


Les sessions de música són estones on la música hi és molt present però és molt més que això, ja que el contacte, la paraula, les històries ... també hi són! Els jocs de falda són indispensables i a vegades, no n'hi ha prou en una vegada sinó que els encanta repetir-los vàries vegades allargant aquest moment tant íntim entre l'adult i l'infant.\nLes cançons són importants també i la representació que en fem amb diversos elements. Cantem la cançó del gall i la gallina i... en representem el que diu la cançó amb els mateixos animals. és tant divertit i a ells els sembla tant interessant. És una tasca que requereix silenci, atenció, calma, escolta activa, abstracció de les idees, coordinació de moviments... i infinitat de coses més. Aparentment tant fàcil i realment tant complex!\nTots ens preguntàveu ai... i les cassoles què hi fareu??? per a què us seviran??\ndoncs aquí en teniu la resposta. Les cassoles tant necessàries per simular que ara som cuiners i que remenem les cassoles. primer va ser més formal i vam acabar marcant el ritme, picant i cantant i moltes històries més. Gràcies famílies per la vostra participació.


La Lliga ja és més a prop - Diari de Girona\nLa Lliga ja és més a prop\nEl Barça goleja l'Espanyol en el derbi i es jugarà el títol en l'última jornada amb el Madrid, després de la patinada de l'Atlètic · Els blaugrana seran campions si guanyen el Granada; els espanyolistes, salvats tot i perdre\nbarcelona | àlex santos / efe 09.05.2016 | 07:44\nLa Lliga ja és més a prop alberto estévez/efe\nEl Barcelona haurà d'esperar a l'última jornada, a l'estadi del Granada, per saber si és campió de Lliga després de golejar per 5-0 a un fluix Espanyol que, malgrat la seva contundent derrota, va certificar la seva salvació. L'equip de Luis Enrique s'ho jugarà tot en l'últim partit a Granada, dissabte que ve, ja que en aquesta penúltima jornada no es van donar les tres condicions que necessitava per revalidar el títol: guanyar l'Espanyol, que l'Atlètic perdés i que el Reial Madrid no passés de l'empat. El Barcelona va complir i l'Atlètic va perdre inesperadament contra el ja descendit Llevant, però el Reial Madrid va guanyar el València.\nD'aquesta manera, amb l'Atlètic de Madrid ja sense opcions de ser campió, el Barça es jugarà la Lliga amb el conjunt blanc, amb l'avantatge que depèn d'ell i que si guanya o aconsegueix el mateix resultat que els de Zidane, o amb un empat i una derrota madridista, el títol serà seu.\nEl Barcelona va apostar per no donar cap respir a l'Espanyol des del primer minut, davant un rival que es va quedar al darrere sense dissimular, apostant tota la seva capacitat ofensiva a alguna genialitat de Caicedo. L'equip blaugrana es va trobar amb un rival que li plantejava un 4-1-4-1, amb Cañes enmig de les dues línies més poblades, i va buscar amb velocitat bascular de dreta a esquerra i ficar pilotes al mig, a Luis Suárez.\nEn una de les internades que va provar Messi, Víctor Álvarez va cometre falta a l'argentí, qui la va executar a la perfecció i la va convertir en gol (1-0). El Barcelona va poder ampliar el seu avantatge dos minuts després quan Rakitic va marcar un gol legal, però l'assistent va aixecar la bandera marcant un fora de joc que no va existir, tot això després que la jugada naixés d'una internada perillosa de Messi.\nAl Barça li costava maniobrar al mig del camp, però va acumular accions de perill, com una de Neymar a la mitja volta, i en dues faltes directes, en què Messi i el brasiler no van estar encertats. Al minut 23, una nova acció embolicada en l'àrea del gironí Pau va acabar amb una centrada de "rabona" de Neymar a la qual Suárez no hi va arribar i que Messi no va poder encanonar a plaer.\nEl Barcelona va jugar bé fins al minut 30, quan l'Espanyol es va estirar i en poc temps va muntar dues accions perilloses, amb una mitja volta de Caicedo sense gaire punteria, en què Piqué va estar precís aguantant el davanter espanyolista, i en una altra en què una falta de Víctor Álvarez va inquietar Ter Stegen i que Piqué va acabar desbaratant. Poc després, a més del gol anul·lat a Rakitic, el Barcelona també va reclamar un penal de Duarte a Messi.\nGalca va moure la banqueta en l'arrencada del segon acte amb l'entrada de Gerard per Caicedo, deixant Hernán Pérez sol en punta, però aviat l'Espanyol es va complicar la vida en un robatori de pilota d'Alves. Messi va habilitar Suárez, que dins de l'àrea va afusellar a plaer Pau López (2-0).\nUn minut després, desplomat l'Espanyol, el Barcelona va anar pel tercer, i Messi, que va veure una passada impossible a Suárez, va tornar a deixar l'uruguaià sol davant del porter espanyolista, que en aquesta ocasió va estar molt encertat per molestar l'intent de regat del jugador local.\nEl Barcelona va elaborar una acció de filigrana al primer toc entre Alves, Messi i Neymar, que va morir en una última passada, però que va aixecar els aplaudiments en una freda graderia, tot i reunir més de 91.000 aficionats, que van animar una mica més quan una altra vegada Luis Suárez va marcar de cap, després d'una possible falta de l'uruguaià, a la sortida d'un córner (3-0).\nEl Barça va canviar els dos interiors amb l'entrada d'Arda Turan i Rafinha i el brasiler va rebre immediatament un regal del porter espanyolista, quan en una pilota fàcil d'aturar a terra se li va escapar en rebotar-li al pit i el petit dels Alcántara va marcar a plaer (4-0).\nEl Barcelona va rematar el partit amb un gol de Neymar (5-0), després d'una passada llarga de Suárez.


Cap on va el sector immobiliari? Quatre tendències\nTOTXO LA SORTIDA DE LA CRISI\nAra Premium 05/12/2014\nProfessor De L’ieseEl sector immobiliari ha sigut, sens dubte, un dels més castigats arran de la devastadora crisi econòmica que hem viscut els últims anys, de la qual encara no ens hem acabat de recuperar. Els últims anys s’han agreujat els efectes d’una sèrie de deficiències cròniques del sector que han afavorit l’enfonsament del que semblava una de les inversions més segures que teníem a l’abast. El panorama ha canviat completament, i això ens ha portat a aprendre, a la força, una sèrie de lliçons que ens haurien de dirigir en última instància cap a un sector immobiliari més eficient. Tot seguit, destacarem quatre tendències del sector a curt i mitjà termini.\nEn primer lloc, el futur del mercat passa, en bona part, per la industrialització del sector. Hem de reduir la improvisació, que ha sigut tan habitual en la construcció d’immobles. Hem d’enfocar tots els esforços cap a una planificació eficaç dels recursos que permeti una reducció significativa dels temps de disseny, tràmits burocràtics i construcció. Cal també reduir les desviacions de pressupost. I reduir la producció de residus. Hem de tenir present que, actualment, entre un 20% i un 30% del material utilitzat en una obra es llença, fins al punt que el primer que arriba a una obra, abans que el material o els mateixos paletes, és el contenidor de la runa! ¿S’imaginen un fabricant de cotxes llençant entre un 20% i un 30% del material del qual estan fets els vehicles? I més encara, ¿s’imaginen les pèrdues econòmiques que significaria que innovéssim i improviséssim en la construcció de cada cotxe? Per què innovem i improvisem en la producció de cada immoble? D’aquí sorgeix la imperant necessitat d’industrialització del sector, que ens portarà, de ben segur, a un augment de la construcció modular. I això vol dir dissenys més estàndard, però amb capacitat de ser personalitzats: el model de negoci Ikea importat al sector immobiliari.\nMida i eficiència\nAquesta necessitat d’optimitzar els recursos en la construcció fa també necessari un nou escenari on les protagonistes seran empreses immobiliàries més grans i més eficients. En aquest sentit, la concentració d’actius que hi ha hagut en el sector bancari ha donat lloc a una situació en què poques empreses grans s’han especialitzat a donar sortida als immobles que anaven a parar als balanços de les entitats financeres. Ho hem vist al nostre país en exemples clars com ara Solvia, del Banc Sabadell, Servihabitat, de Caixabank, o Catalunya Caixa Immobiliària. Aquestes empreses han crescut molt en pocs anys i han professionalitzat els seus processos. I, en general, les empreses més grans són més eficients que les empreses petites. Els bancs, possiblement, es vendran aquestes empreses, perquè no són part del core del seu negoci, i veurem com un sector tan atomitzat com és l’immobiliari acaba sent una mica més concentrat. D’altra banda, constructors i agències immobiliàries també s’haurien de plantejar fusions o associacions per crear empreses més grans i eficients. Escenaris amb empreses amb més volum són els que veiem en aquests moments en països on el sector immobiliari està més professionalitzat que al nostre, com ara als Estats Units.\nEl canvi de mentalitat postcrisi immobiliària l’ha d’adoptar també l’inversor, que s’ha d’oblidar de l’especulació que busca elevats retorns a curt termini. Les inversions immobiliàries a curt termini són equivalents a les inversions de capital de risc. I podem trobar inversions amb elevades rendibilitats potencials a curt termini..., però això vol dir que són inversions amb molt risc! El nou panorama obliga a pensar a llarg termini, buscant cobraments estables de lloguers, una mica com si ens plantegéssim una inversió en bons a llarg termini. Estretament lligada amb aquest canvi de mentalitat de l’inversor local tenim la necessitat de canalitzar la inversió estrangera. Hi ha molt capital estranger que vol invertir en el sector immobiliari al sud d’Europa. Alguns s’ho plantegen com una via per treure’n bones rendibilitats comprant a bon preu, posant l’actiu en valor i venent més car uns anys més tard. Per això cal tenir empreses en el sector amb un cert volum i, principalment, oferir seguretat als inversors. D’altra banda, cal finançar inversions amb més recursos propis i menys deute. La situació que acabem de viure, amb nivells de deute tan elevats, amb crèdits a molt llarg termini i a interessos molt baixos, serà difícil que es repeteixi. Per això, societats d’inversió immobiliària com ara les noves socimi a Espanya o els no tan nous REIT als Estats Units, amb els quals s’inverteix en el sector immobiliari amb molts recursos propis i poc deute, podrien créixer amb força en els propers anys com a resposta a la reducció del nivell de deute en el sector.\nQuarta tendència: cal anar cap a un sector més transparent. Al nostre país, el sector immobiliari ha sigut poc transparent en termes de costos i de preus. Trobar avui dia dades fiables i no esbiaixades com tenen altres països és una tasca gairebé impossible. Dos exemples de bona praxi els trobem als Estats Units. D’una banda, s’han creat portals immobiliaris com ara Zillow.com, on podem veure els preus de les transaccions reals dels habitatges. D’altra banda, s’han desenvolupat uns índexs immobiliaris amb dades fiables sobre compravendes seguint una mateixa cartera d’immobles, com ara els índexs de Case-Shiller o de la Federal Housing Finance Agency (FHFA).


Quatre judokes cambrilencs competeixen a la Copa Catalunya sènior - Revista Cambrils\nQuatre judokes cambrilencs competeixen a la Copa Catalunya sènior\nNomés un d'ells, l'Emanuel Toscano, va penjar-se la medalla d'or del seu pes\nPublicat el Divendres, 12 d'abril de 2019 10:52h\nEls quatre judokes cambrilencs que van competir a la Copa Catalunya sènior | Cedida\nEl passat dissabte 6 d'abril, al Poliesportiu Municipal de Llars Mundet (Barcelona), la Federació Catalana de Judo va organitzar la Copa Catalunya Sènior –campionat puntuable en la categoria reina per formar l'equip català a l'hora de seleccionar als judokes que participaran al Campionat d'Espanya sènior–. El Club Escola de judo Dojo Cambrils va participar amb quatre judokes: Àlex Caballero al pes de 60 kg., Abdallah Rachedi a -66 kg., Emanuel Toscano -81 kg., i Paula Comes al pes de -63 kg. Aquesta era la primera vegada que els judokes cambrilencs participaven en aquesta competició, perquè l'Àlex i l'Emanuel són júniors d'últim any i la Paula i l'Abdallah són júniors de segon any. Per tant, els suposava competir en una categoria superior a la seva, la categoria més forta, la categoria absoluta.\nTots quatre van disputar bons combats tot i que l'únic que va poder pujar al podi va ser l'Emanuel, que va quedar campió del seu pes i va demostrar que serà una futura promesa la temporada vinent quan canviï de categoria. Per la seva part, l'Àlex Caballero va disputar tres combats, guanyant el primer i perdent els dos següents. L'Abdallah va disputar dos combats i no va poder guanyar cap, igual que la Paula que tot i lluitar de valent tampoc va poder guanyar cap. L'Emanuel va disputar cinc combats magnífics i no va donar opcions als seus adversaris. El cambrilenc va aconseguir penjar-se la medalla d'or del seu pes.\nDestacar també que les judokes cambrilenques Ana Garcia al pes de -52 kg. i Virginia Giménez al pes de -70 kg. –que actualment entrenen amb el club Dojo Lleida– van assolir la medalla d'or i la medalla d'argent, respectivament.\nEmanuel Toscano, el segon per l'esquerra, en la primera posició del podi


CADELL - Una història d'abans - Aleix Font Colonia Güell\nCADELL – Gryllotalpa gryllotalpa\nUna història d’abans\n(Totes les fotos d’aquest article són d’internet)\nNo sé quants anys tenia, menys de trenta segur, jo treballava al banc de vuit a tres, i després de dinar, alguns dies anàvem, la dona, les filles i jo, a veure els pares a la Colònia Güell. El meu pare portava un hortet a tocar de casa, de la mida justa per anar fent, gaudir-lo i no cansar-se massa. Ell s’havia jubilat i les hores s’havien d’omplir d’alguna manera, i aquesta, la de portar l’hortet, era la millor que ell havia somiat. A casa no havíem tingut mai diners, i l’opció d’altres homes del poble d’anar al bar estava descartada. Així doncs, ell, cada mati i cada tarda se’ls passava sembrant o plantant, regant o escatant, posant canyes, traient cavalls de tomaqueres, ensofrant o senzillament seient a sota un ametller esperant que el mussolet vingués a fer-li companyia, un a la branca de l’arbre i el pare assegut a sota com si fossin antics coneguts que prenien la fresca les tardes d’estiu. No cal dir que en aquestes ocasions, si jo provava d’incorporar-m’hi caminant poc a poquet, el mussolet se n’anava sempre; mai no es va refiar de mi.\nQuan entrava el mes de juny (les dones traient herbes, les filles corrent per dins de l’hort) els germans i el pare, per allò d’aquell desfici de mirar què hi havia a sota de les plantes, collíem les patates, sense esperar que fos el temps,. Clavant els arpiots a la distància precisa per desenterrar la collita sense ferir cap tubercle érem feliços de comptar quantes en trèiem de cada mata: Aquesta en porta deu!, aquella mitja dotzena i són grosses. I de tant en tant sortia un cadell sorprès per la nostra intromissió, que s’esmunyia hàbilment dins la terra esterrossada. Nosaltres corríem delerosos intentant atrapar-lo, amb un èxit inferior del cinquanta per cent. Ja se sap, els animals tenen l’instint de supervivència molt desenvolupat, i a nosaltres l’instint de la cacera se’ns ha atrofiat. Quan aconseguíem atrapar-ne un, l’acte de matar-lo era automàtic: prenent el cap amb dos dits d’una mà i l’abdomen amb dos dits de l’altre mà estiràvem fort fins desmembrar-lo. Aquesta era la guerra d’extermini dels que volíem la collita per a nosaltres i els que la volien per a ells.\nFoto del desinsectador\nEls meus companys de feina eren tots de ciutat i poc o res sabien de pluges i llunes, de cosconilles, d’aladerns i de regades a l’estesa. Per això un dia, un company em va demanar el favor de “tu que ets de poble, no em podries dur alguna bestiola perquè el mestre pugui fer una classe de natura a l’escola del meu fill?”, i m’hi vaig brindar. Què li podria portar que el sorprengués?, si li portava un dragó o un escarabat o una vespa o una eruga, tothom sabria el què és. I vaig pensar en el cadell. Vaig anar a l’hort, vaig fangar per on ja havíem collit patates i aviat en va sortir un, el vaig arreplegar i el vaig guardar dins d’una capseta de cartró. El cadell té un aspecte feréstec però no fa res, igual que els dragons, les sargantanes o els pregadéus que a tothom li fan por, són bèsties inofensives que només tenen esma per fugir. I el cadell té una altra qualitat (que jo vaig descobrir aquell dia) i és que sense humitat es mor de pressa. Tal com vaig anar a guaitar com es trobava ja estava mort i encarcarat, talment com si l’haguéssim dissecat.\nAquesta foto és d’El desinsectador y desratizador\nL’endemà li vaig portar al meu amic que quan el va veure es va sorprendre perquè ni n’havia vist mai cap ni s’imaginava que allò vivia a sota terra. Feia poc havien estrenat la pel·lícula Alien, i aquesta bestiola hi tenia una retirada. El va dur a l’escola i em va explicar que havia causat sensació, ni els alumnes ni el mestre ni ningú de l’escola n’havia vist mai cap, i fins i tot alguns dels nens van explicar quan van tornar a casa que havien vist Aliens petits, que existien de veritat. I, no ho sé, potser els van visitar en algunes nits de malsons.\nFoto d’El periòdico\nFa molts anys que no veig cap cadell, no sé si s’han extingit, com els gripaus que hi havia abans a la Colònia, o si encara tunelegen sota terra foradant patates i pastanagues, No sé si els organismes encarregats de la biodiversitat els han situat dins les espècies en perill d’extinció o al contrari, estan desitjant que desapareguin d’una vegada i deixin tranquils als eco-pagesos que parcel·len horts de disseny. Però sé que durant un temps, ells i jo vam conviure en una simbiosi necessària (jo t’empaito i tu t’amagues) que conformava un bonic paisatge, el millor estil de vida possible que mai he tornat a imaginar.\nFoto d’internet (Carme Frigola)\nUs detallo la descripció que en fa l’Enciclopèdia Catalana del cadell:\nFamília dels gril·líds. Insecte ortòpter d’uns 5 cm de llargada de color bru, amb el protòrax recobert per una cuirassa quitinosa forta. El primer parell de potes és molt desenvolupat i constitueix un òrgan excavador,, amb el qual l’insecte obre galeries subterrànies, on habita i cerca l’aliment, que es compon de cucs, larves, arrels i tubercles. El cicle evolutiu dura uns dos anys. La femella pon els ous sota terra, dels quals neixen els cadells a la primavera. Durant l’hivern es colguen a terra, i a la primavera següent construeixen galeries superficials (hom diu aleshores que llauren) i ocasionen danys importants. A la tardor del mateix anys atenyen la forma adulta. Ataquen moltes plantes d’horta (patates, pastanaga, ceba), la bleda-rave i menys sovint els cereals.\nAleix Font – 29 de març de 2020.\nDissetè dia de confinament.


Rolling Stones - Biblioteca Virtual\nSemblava que serien eterns i que no hauríem de dir que un d'ells ens ha deixat. Qui sap si l'última paraula ja s'ha dit o encara queda recorregut pels "Rolling Stones" primer cal pair la mort de Charlie Watts per saber que passarà amb la mítica banda. Tampoc queda clar els seus inicis com a grup, diverses fonts difereixen en com i quan es va acabant formant el grup. Per aquest motiu es va triar la data fundacional del grup, el dia del primer concert, en el llegendari "Marquee-Club" londinenc, el 12 de juliol de 1962.\nMick Jagger i Keith Richards eren dos companys de l'institut "Wentworth Primary School" de Dartford i compartien la seva passió per la música i en concret pel Rhythm and Blues. Durant anys van anar canviant de bandes però sempre mantenint el nucli principal format per Jagger i Richards. Més tard es va afegir un company d'estudis, Mick Taylor. Tots tres es van incorporar a la "Blues Incorporated", grup que ja contava entre els seus integrants a dos instrumentistes; Ian Stewart que tocava el teclat, i Brian Jones amb la guitarra.\nMick Taylor va deixar el grup i el va substituir el baixista Bill Wyman. Encarregats de la bateria van ser uns quant, en un primer moment va ser Mick Avory, després reemplaçat per Tony Chapman, que també va ser substituït pel bateria de jazz Charlie Watts, l'actual percussionista de la banda. Va ser llavors quan va decidir canviar el nom del grup per SThe Rolling StonesS. Brian Jones es va inspirar en un tema de Muddy Waters "Rolling Stones Blues".\nAmb el temps la banda va anar agafant pes i reputació a partir dels seus concerts en el "Crawdaddey Club" de Richmond. En un d'aquells concerts va ser quan Andrew Loog Oldham els hi va proposar ser el seu representant i van ser contractats per "Decca". A l'any 1963 van publicar en seu primer senzill "Come on", una versió d'una canció de Chuck Berry. Andrew Loog va forçar l'acomiadament de Ian Stewart (conegut com el sisè rolling). A l'estiu del 1969, el guitarrista Brian Jones, va ser trobat mort en una piscina, amb traces d'alcohol i drogues a la sang, pocs dies abans l'havien fet fora del grup. El quart stone de la formació actual, Ronnie Wood, no es va unir a la banda fins el 1975.\nSi ve els "The Beatles" eren presentats en societat com uns joves educats i impecablement vestits, els "Rolling" van ser presentats com el "bad guys", per convertir-se anys més tard en el que ells mateixos van anomenar "sus satànicas majestades".\nEls Rolling Stones com a autors\nEls Rolling Stones com a tema\nPàgina oficial dels Rolling Stones\nEntrada dels Rolling Stones a la Wikipedia\nData de creació: 29/09/2017 Última actualització:\t16/04/2021


4A JORNADA 2A FASE EQUIPS BASE CB PARDINYES | Club Basquet Pardinyes\n4A JORNADA 2A FASE EQUIPS BASE CB PARDINYES\nAquest cap de setmana, els equips de les categories minis, infantils, cadets i juniors afronten la 4a jornada de la segona fase. Els equips PreMini afronten la 8a jornada de la categoria aquest cap de setmana.\nTres equips ho faran com a visitant, en aquest cas, el PreMini Negre serà el primer a obrir la jornada dels equips de la base del club com a visitant i ho farà a la pista del Binefar dissabte 7 de Febrer a les 10:00 del matí. També en dissabte, jugarà l’Infantil Negre a la pista de l’Ipsi «A» a partir de les 10:30 h. Ja diumenge 8 de Febrer com a visitant, jugarà el Junior Groc a la pista del Termens a partir de les 18:00 h.\nJa diumenge 8 de Febrer, al matí i al Pavelló de Pardinyes, jugarà el PreMini Groc davant del Mollerussa a partir de les 11:00h. També al matí i com a local, jugarà l’Infantil Groc davant del Maristes a partir de les 12:30 h. Ja a la tarda i al Pavelló de Pardinyes, per una banda, l’equip Mini Negre que s’enfronta al Sedis a partir de les 16:00 de la tarda i també com a local el Cadet davant el Maristes a partir de les 17:30. Ja per últim, el Junior Negre jugarà davant el Cervera a partir de les 19:00.\nHORARIS 7/8 DE FEBRER 2015\n10:00 Binefar- PREMINI NEGRE\n10:30 Ipsi A- INFANTIL NEGRE\n18:00 Termens- JUNIOR GROC\n11:00 PREMINI GROC- Mollerussa\n12:30 INFANTIL GROC- Maristes\n16:00 MINI NEGRE- Sedis\n17:30 CADET – Maristes


Les jornades de formació al professorat amplien la seua oferta a Baba Kamo 2019 – Baba Kamo\n—Ja està oberta la inscripció de les jornades de formació del professorat que Baba Kamo organitza conjuntament amb el CEFIRE Específic de Plurilingüisme.\n—Les jornades tindran lloc el divendres 14 de desembre de vesprada i el dissabte 15 de matí al Centre del Carme Cultura Contemporània de València.\n—Les il·lustradores Marta Altés i Birgitta Sif seran les encarregades de les sessions inaugurals.\nEn aquest sentit, en l’itinerari literari, Jesús Ge, mestre, poeta i especialista en teatre escolar, serà l’encarregat d’explicar com promoure l’escriptura creativa a partir de l’àlbum il·lustrat mentre que Mar Estrela i Ester Solves, assessores del Cefire d’Infantil, posarà en pràctica l’evocació ambients, personatges i narracions mitjançant una lectura sensorial de teixits diferents. Pel que fa a l’itinerari artístic, Clara Berenguer, especialista en il·lustració infantil i coordinadora d’activitats de Baba Kamo, incitarà en l’aprenentatge de la Història de l’art mitjançant els àlbums contemporanis i Ximo Montañés, Pepa Ortiz i Lledó Queral, assessores del Cefire Específic Artisticoexpressiu, treballaran els «Cadàvers Exquisits» com un recurs artístic i narratiu. Per últim, en l’itinerari inclusiu, Pere Faura, coreògraf català, farà servir les eines de la dansa per a llegir un àlbum i Carolina Lesa Brown, especialista en literatura infantil, docent i assessora literària, mostrarà com aprofitar els àlbums il·lustrats amb l’alumnat de necessitats especials.\nExpositors 2019 fira del llibre il·lustrat Baba Kamo


Del dret i del revés – Eduard Ribera\nCom sabeu tots, el dret és la ciència que concerneix les lleis i la seva aplicació. Aquests dies parlem abundosament del dret i de les lleis, dels tribunals, de les togues, de la fiscalia i de perquè als ciutadans espanyols, que els últims temps estan tan interessadament preocupats per tot el que passa a Catalunya, la televisió pública els amaga la retransmissió del judici de la vergonya. He dit vergonya? Uix, m’ha traït el subconscient. El judici parla per ell mateix i mostra a les clares quina és la percepció que tenen les altes instàncies castellanes de les coses que passen a la zona nord-est de la península. Aquests catalans van de llestos i tenen uns noms impossibles de pronunciar: Yunqueras, Rul, Turul, Forcadel, Cuisart… Noms, sens dubte, posats de forma deliberada en dialecte regional per ridiculitzar la magistratura. Aquests dies no em puc treure del cap el poeta Quimi Portet, «la meva terra és com un parrac grapejat; un país vençut pel davant i pel darrere; d’atrotinada dignitat». Els acusats que van i venen de la presó al Suprem són els nostres homes i dones del cap dret que, amb la seva atrotinada i indubtable dignitat, intenten franquejar les muralles decimonòniques d’aquest estat antic, ruïnós i mesquí que no pot ni vol veure-hi més enllà del seu melic nacionalcatolicista. El seu dret és el dret feudal, el dret de cuixa, el dret de conquesta, el dret de la imposició, el dret dels privilegis de la cort i el dret del mando y ordeno y que se haga pronto. En definitiva el dret de la dreta més rància que malauradament reneix de les seves cendres al continent europeu per acabar d’enfonsar-lo en la ignomínia.\nAcabi com acabi aquest judici vergonyós i polític, el problema de fons continuarà sent damunt de la taula durant una temporada llarga. S’ho mirin com vulguin. De la banda del dret o de la banda del revés.\nDel dolor i del plaer. A propòsit de Ciceró


Votants dels comuns demanen que Colau lideri un govern amb el PSC\nA través d'un manifest, consideren "del tot desaconsellable" pactar amb ERC\nEntre els signants del text hi ha Maria Comín (germana de l'exconseller), Eulàlia Vintró o Joan Saura\nBarcelona - Dimarts, 11/06/2019 - 18:02\nUns 300 votants de Barcelona en Comú (BeC) han firmat un manifest que demana per a Barcelona un govern municipal format per BeC i el PSC, i en el qual Ada Colau repeteixi com a alcaldessa del consistori. "Atenent els resultats i el context polític, la millor solució per a la ciutat de Barcelona i per a les seves classes populars és un govern municipal integrat per BeC i el PSC, encapçalat per l’actual alcaldessa en funcions, amb els recolzaments externs suficients", recull el manifest 'Colau Alcaldessa 2019'.\nSegons el document, Barcelona "necessita un govern estable i dedicat a fer una ciutat més justa i més pròspera", una cosa que fa "del tot desaconsellable" la integració d’ERC en el govern municipal. "Aquest partit [ERC], a Barcelona, ha posat sempre els seus interessos electorals per davant de la ciutadania", diu el text\nEntre els signants d’aquest manifest, que ha sigut promogut per sindicalistes, professors, advocats i altres sectors de la societat civil, es troba la historiadora Maria Comín Oliveres, germana de l’exconseller de Salut, Toni Comín. També la política Eulàlia Vintró, l’exconseller Joan Saura o Margarita Obiols, antiga estreta col·laboradora de Pasqual Maragall.\n"Som conscients dels inconvenients de la proposta a la qual donem recolzament, però creiem que és la millor de les possibles", conclou el text.\nTemes: Ajuntament de Barcelona Ada Colau Barcelona en Comú Eleccions municipals


La gerent del fons basc de pensions d'ocupació Geroa se separa del model comercial privat\nEl complement per a la jubilació de Guipúscoa arriba al 70% dels treballadors i a 20 sectors\nwww jlarrea com\nMadrid 22 de d’octubre del 2020. Actualitzada 25 de d’octubre del 2020 a les 18:24\nVirginia Oregi és la directora gerent de l’entitat de previsió social voluntària (EPSV) Geroa Pentsioak. Es tracta d’una EPSV d’ocupació que va néixer el 1996 en el metall i té l’objectiu d’afavorir una pensió complementària als treballadors dels sectors productius de Guipúscoa adherits al fons. Ara són 20 sectors productius, que arriben a més 10.000 empreses, la major part petites i mitjanes, i un total de 250.000 socis. Es calcula que el 70% dels treballadors de la província estan sota el paraigua d’aquest sistema que, a la pràctica, ja està permetent un complement mitjà de 200 euros mensual als socis jubilats. El Govern espanyol i el Pacte de Toledo han adoptat aquest model i pretenen impulsar-lo per al conjunt de l’Estat a partir del projecte de Pressupostos per al 2021 i de les recomanacions de la comissió parlamentària.\n-¿Què és el que fa que Geroa sigui diferent d’altres plans de pensions d’ocupació?\n-Aquest fons es crea a partir del compromís d’unes organitzacions empresarials i sindicals, que van ser pioneres. Neix de la necessitat futura de tenir millors prestacions i s’articula a partir d’acords en els convenis col·lectius sectorials, que com a tals tenen força de llei, i que obliguen a fer aportacions totes les empreses adherides al conveni i els seus treballadors al 50%. El concepte de complement de pensió ha d’anar lligat al de pensió pública. Quan un pensi en el seu salari net ha de ser després d’haver-ne descomptat la cotització a la Seguretat Social i al pla d’ocupació. Cal fer això abans de decidir què em queda per anar a restaurants o comprar cigarrets.\n-¿Com són les aportacions que es fan?\n-En realitat, els percentatges d’aportació són molt baixos. L’ideal seria que fossin d’entre el 6% i el 7% sobre la base de cotització, aportat a parts iguals per l’empresa i el treballador. Això podria permetre afegir a la pensió de jubilació un complement del 20%. En l’actualitat el sector que més aporta és el del metall, que ara ja aporta el 4,6% (2,3 punts el treballador i 2,3 l’empresa) i això garanteix un complement de jubilació del 12% de la base. Però també està, per exemple, el sector de les oficines i despatxos, que amb prou feines aporta el 0,5%.\n-¿I quin complement assegura una aportació del 0,5%?\n-Gairebé res. No compleix la funció que es persegueix. Tot just servirà perquè et puguis donar un petit homenatge al mes.\n-¿Què passa amb les carreres laborals precàries, amb interrupcions?\n-Doncs el mateix que amb les cotitzacions a la Seguretat Social. Es cotitza al fons mentre es té feina, sigui de la durada que sigui.\n-¿Quines són les despeses de gestió?\n-El cost de l’estructura equival al 0,12% del patrimoni. Això es compara amb unes despeses d’entre el 0,40% o el 0,50% d’altres plans d’ocupació (que no són EPSV). La clau és que en el nostre cas no hi ha ànim de lucre. Tenim un equip que ha de gestionar tot això de forma professional i independent, però no hi ha un capital per retribuir. Hi ha uns socis i promotors, que són la patronal i els sindicats, però no s’emporten ni cinc de retribució.\n-¿Estem parlant d’un producte financer?\n-Per res. No és un estalvi a llarg termini que utilitzem per al casament del nostre fill. Els complements han de ser abonats en forma de renda. Estem únicament per complementar les pensions. No som productes financers. No ens venem. No tenim comercials. Els nostres agents comercials són els agents socials. Ens agradaria que també ho fos el Govern.\n-El model sectorial de Geroa només existeix a Guipúscoa. ¿Per què no als altres territoris bascos?\n-És molt difícil posar tothom d’acord. Hi ha interessos contraposats. La patronal no és igual a tot arreu. I després hi ha el poder que pot tenir una organització d’aquest tipus pel patrimoni que acumula. Nosaltres tenim un patrimoni de 2.200 milions. És una quantitat molt sucosa i es pot veure com una palanca per fer país.\n-¿Creu que seria exportable a la resta de l’Estat?\nEl model no aconsegueix avançar si s’identifica com un cost per als polítics (pels incentius fiscals), les empreses (per la factura laboral) i els treballadors (per la detracció del sou). Al contrari, si el model s’entén amb visió de futur, pot córrer com la pólvora. Però cal saber bé què volem.\nPaís Basc Impostos Pensions Pacte de Toledo


Inici | Catàleg | Auditoria SEO Professional\nMillora el posicionament de la teva pàgina web amb una auditoria SEO professional.\nAnàlisi web competència.\nAccions de màrqueting que s'estan realitzant en aquest moment o es realitzaran en el futur.\nKeyword research sobre la base de les intencions de cerca:\ninformativa: Busca consell o informació.\ntransaccional: Volen alguna oferta de formació existent.\nnavegacional: Coneixen la marca.\nAccés a eines com Google Analytics i Webmaster Tools per a un millor coneixement de la situació actual del site, aquesta informació ens facilitarà realitzar un estudi de comportaments i analitzar les necessitats prioritàries del projecte.\nEn què consisteix l'auditoria SEO?\nExtreure totes les pàgines que estan online per conèixer l'ecosistema en el qual ens movem. En aquest punt identificarem quines URLs s'està indexant, les que no, les que no són importants i les que han estat bloquejades per robots o ja no existeixen.\nVolem conèixer quines keywords ja tenim guanyades i com estan distribuïdes dins del site. Així sabrem si les hem de recol·locar, si estem enviant missatges erronis a Google o tenim oportunitats noves.\nSegons els objectius del projecte i les opcions reals del mateix proposarem una estructura web i de menús.\nRevisar que tots els elements d'optimització recomanats pels cercadors estiguin implementats.\nDistribuir l'enllaçat intern tenint en compte els volums de cerca i la prioritat de les pàgines que es volen posicionar.\nPer mesurar les accions que realitzem configurem el compte de Google Analytics.\nFacilitarem un enllaç on el client podrà monitorizar l'evolució del projecte a temps real.\nNOTA: El preu oferit és per auditories SEO de fins a 25 pàgines. Consulteu tarifes per projectes més extensos.\nLepant 326, entlo, desp 2


Viu un Utopia Market amb ànima i guanya una estada a l'Spa per dues persones\nGlobal icon-chevron-right Espanya icon-chevron-right Barcelona icon-chevron-right Viu un UtopiaMarket amb ànima i guanya una estada a l'Spa per dues persones\nViu un UtopiaMarket amb ànima i guanya una estada a l'Spa per dues persones\nPassa un cap de setmana d'allò més cultural i acaba'l relaxat en un spa. Descobreix quina és la millor manera de començar el maig amb UtopiaMarket i l'Hotel Alma\nPer Time Out en col·laboració amb Utopia 126 Data de publicació: dimecres 2 maig 2018\nSituat al cor del Poble Nou, Utopia 126 és un espai dedicat a la gestió i producció d'espectacles que està sempre en moviment i constant ebullició. Un dels seus esdeveniments estrella són els l'UtopiaMarkets que es fan tres vegades l'any, cada un amb la seva temàtica: Il·lustració, fotografia i poesia. La lírica serà la protagonista el 4, 5 i 6 de maig i que després de l'èxit de l'última edició, a la que van assistir-hi 2.200 persones, promet ser un 'must' a la ciutat, on autors i editors tornaran a trobar-se amb els lectors en una experiència directa i participativa. Creus que no t'agrada la poesia? Doncs espera a visitar UtopiaMarkets Poesia. A més, el cap de setmana següent –dies 11,12 i 13– serà l'hora de la fotografia, amb tallers i xerrades de figures com Joana Biarnés, Txema Salvans o Séverine Sajous. Dos mercats seguits que, a sobre, venen amb premi si participes al nostre concurs, ja que regalem una estada per a dues persones a l'spa de l'Hotel Alma amb brunch inclòs, un dels 'partners' de l'UtopiaMarkets.\nLírica al Poble Nou\nAmb el lema d''A tocar', arriba la segona edició de l'UtopiaMarkets Poesia, un esdeveniment marcat en vermell a l'agenda dels amants de la poesia a Barcelona. Els dies 4, 5 i 6 de maig el desbordant talent poètic de la ciutat es posa a l'abast de tothom en la cerca de la relació directa entre poetes i lectors. Tres jornades on no només comprar poesia, també assistir a espectacles com el d'Ajo & Judit Farrés –divendres–, que arriba a l'Utopia 126 després de trepitjar escenaris de tot el món, o descobrir poetes de nova fornada gràcies a la presentació del Premi Francesc Garriga, organitzat per Cafè Central, Labreu Edicions, AdiA Edicions i Edicions del Buc. A l'UtopiaMarkets Poesia també es recordarà al pianista Carles Santos i a l'actor Pepe Rubianes, tots dos poetes, es podrà veure un homenatge a Baudelaire i s'oferirà el recital 'La Sacralitat de la Paraula' de la mà de la companyia Hueco Blanco. Una programació de luxe per un mercat que busca la consolidació definitiva.\nFotografia per a tots els públics\nAmb només un cap de setmana de diferència, la fotografia pren el relleu a la lírica, amb la tercera edició d'UtopiaMarkets Photo. Un encontre no només per a professionals d'aquest món, sinó també pels moltíssims fans de la fotografia, un art present en pràcticament cada dia en les nostres vides. De nou, Utopia 126 aposta per posar en contacte creadors i visitants, reunint més de mig centenar de fotògrafs amb el públic. Com marca el senyal d'identitat dels UtopiaMarkets, aquest no és un lloc on només comprar nous productes, també és un espai on aprendre i participar, com en les xerrades dels fotoperiodistes Joana Biarnés, Txema Salvans o Séverine Sajous, el passi del documental 'Una entre tots', de la mà de Photographic Social Vision, o les sessions Retrata't on els visitants podran fer-se un retrat en mans de fotògrafs professionals, que enguany seran Martí Andiñach i Sílvia Vives.\nParticipar del nostre concurs amb UtopiaMarkets Poesia i UtopiaMarkets Photo et pot portar a conèixer un espai de relaxació i benestar al bell mig del centre de Barcelona. L'Hotel Alma és una parada obligatòria a la ciutat, un oasi de cinc estrelles a tocar del Passeig de Gràcia amb un enorme pulmó verd en forma de jardí interior. D'entre les moltes possibilitats de l'Alma hi ha un magnífic spa amb saunes de calor sec i humit i sala de massatge. Un merescut premi hedonista pels nostres lectors: spa i un complet brunch al jardí.


Els 120 pelegrins de Taizé allotjats a Puçol visiten les Carmelites Descalces\nEl dilluns van arribar a Puçol uns 120 jóvens, procedents de Polònia, Croàcia, França, Holanda i Anglaterra, entre altres països. Vénen a la trobada europea de Taizé que se celebra a València i estaran allotjats en famílies de les dos parròquies, els Sants Joans i Santa Marta. Fins a l'1 de gener estan compartint experiències amb els veïns de Puçol, entre elles la visita al convent de les Carmelites Descalces, celebrada dimecres 30 pels pelegrins dels Sants Joans i dijous pels de Santa Marta.\nDesprés d'haver conegut de prop el treball diari de Càritas, els júniors i l'Associació de Discapacitats de Puçol, en tallers realitzats el dimarts 29 en la parròquia, el dimecres 30, els aproximadament 60 pelegrins allotjats en famílies dels Sants Joans han quedat a les 8.30 del matí per a conéixer la patrona de Puçol.\nDesprés de la foto de família, s'han dirigit a peu al convent de les Carmelites Descalces, acompanyats de dos unitats de la Policia Local. Un camí a peu que els ha servit per a conéixer-se un poc millor i també tindre una visió més àmplia de la població.\nA l'arribada al convent han tingut una trobada amb les Carmelites Descalces, en el que han parlat de les seues experiències, del seu coneixement sobre Taizé, de Santa Teresa… i inclús han acabat cantant, sobretot els polonesos, els més animats en esta tasca.\nUna nadala com mana la tradició —amb pandereta i simbomba incloses— i unes fotos per al record d'una trobada entranyable han posat fi a la visita matinal.\nA continuació, els pelegrins s'han dirigit amb tren a València, per a participar en els actes conjunts programats per al dimecres. La nit la compartiran amb les famílies on estan acollits a Puçol i el dijous, dia 31, tenen previst participar junts en una festa de Nit de cap d'any en els locals dels dos centres júniors.